Diari Oficial de la Generalitat Valenciana


Sumari del DOGV 3216, del 02-04-1998 (1998/1947)

RESOLUCIÓ de 18 de febrer de 1998, del secretari general de la Conselleria de Sanitat, que concedeix l'acreditació a l'Hospital Doctor Peset de València per fer extraccions i trasplantaments autòlegs de medul·la òssia i progenitors hematopoètics de sang perifèrica.
-------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3216

Data del DOGV
:   02-04-1998

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   1998/1947


Data del document
:   18-02-1998

Organisme emissor
:   Conselleria de Sanitat

Tipus de document
:   Resolució

RESOLUCIÓ de 18 de febrer de 1998, del secretari general de la Conselleria de Sanitat, que concedeix l'acreditació a l'Hospital Doctor Peset de València per fer extraccions i trasplantaments autòlegs de medul·la òssia i progenitors hematopoètics de sang perifèrica. [1998/M1947]
  
Vista la sol·licitud d'acreditació d l'Hospital Doctor Peset de València per fer extraccions i trasplantaments autòlegs de medul·la òssia i progenitors hematopoètics de sang perifèrica.
  
Antecedents de fet
  
1. El director de l'Hospital Doctor Peset de València presentà la sol·licitud d'acreditació d'aquest centre per fer extraccions i trasplantaments autòlegs de medul·la òssia i progenitors hematopoètics de sang perifèrica.
  
2. La Direcció del Programa de Trasplantaments de la Comunitat Valenciana ha informat favorablement sobre l'acreditació sol·licitada.
  
Fonaments jurídics
  
1. La Secretaria General de la Conselleria de Sanitat és competent segons el que disposen l'Ordre d'11 de desembre de 1992 de la Conselleria de Sanitat i Consum i els decrets 27/1987, de 30 de març, i 33/1997, de 26 de febrer, en relació amb el punt primer de l'apartat g) de l'article 14 del Reial Decret 278/1980, de 25 de gener.
  
2. S'ha complit el que estableix l'article 24.1 de l'Ordre d'11 de desembre de 1992 de la Conselleria de Sanitat i Consum.
  
Vistos els antecedents de fet i els preceptes legals esmentats i la resta que hi són aplicables, resolc concedir l'acreditació per fer extraccions i trasplantaments autòlegs de medul·la òssia i progenitors hematopoètics de sang perifèrica a l'Hospital Doctor Peset, situat al carrer de Gaspar Aguilar, número 90, de València. Aquesta acreditació serà vàlida durant un període de cinc anys a partir de la data d'aquesta resolució.
  
L'acreditació podrà ser revocada en qualsevol moment, ja que han de complir-se els requisits i les consideracions que l'han feta possible.
  
Respecte a l'activitat que s'acredita, el centre queda sotmés a la inspecció i el control de la Direcció del Programa de Trasplantaments de la Comunitat Valenciana, adscrita a la Secretaria General de la Conselleria de Sanitat.
  
Notifiqueu la present Resolució a les persones interessades, amb l'advertiment que no exhaureix la via administrativa i que hi poden interposar recurs ordinari davant el conseller de Sanitat en el termini d'un mes comptador des de l'endemà de la data de la notificació.
  
València, 18 de febrer de 1997.- El secretari general: Roberto Jesús Roig Oltra.